钦定古今图书集成/理学汇编/经籍典/第084卷 > 王申子周易辑说 > 《问象数二字》
## 钦定古今图书集成/理学汇编/经籍典/第084卷 > 王申子周易辑说 > 《问象数二字》

或问曰：“案《玉井难子》之说云：‘王氏谓《河图》数耦而象
奇，耦谓数至十，奇谓一六之类，《洛书》数奇而象耦，奇
谓数至九，耦谓一九之类。不思一六一九皆数也，而
谓之象。审尔则十与九亦可言象也，而可乎？奈何’？”曰：

四、六、八、十耦数也。”不思二之前已有一，则已成三矣。
自二至十，数之皆然，故曰“数无耦。”非奇不行，故才耦
止可以言象，而不可以言数。天地间事事物物，有对
有待而后成象。如有父斯有子之象，有子斯有父之
象，有阴斯有阳之象，有阳斯有阴之象，独则不成象
矣，故曰“象无奇。”非耦不立，故才奇止可以言数，而不
可以言象，必以一配九，以九配一，以一配六、以六配
一，然后成象。所以朱子之言四象，不但只曰六七八
九者四象也，而必曰以一二三四为六七八九者四
象也。所以周公系三百八十四爻之辞，必于初九六
二之类，两字上取象义，而夫子释之，亦云象曰：所以
《易》言《蓍》，则曰“大衍之数”，曰“天地之数。”言蓍惟言数者，
蓍七七而奇故也。《易》言卦，则曰“设卦以观象”，曰“八卦
以象告。”言卦惟言象者，卦八八而耦故也。《易》之为《易》，
象数而已，理与气，时寓乎其中。学《易》者若不识得这
两字分晓，何以言易？